Diari Oficial de la Generalitat Valenciana


Sumari del DOGV 4675, del 22-01-2004 (2004/137)

Juí verbal número 655/2002. Cèdula de notificació.
--------------------------------------------------

### Dades del document

Número de DOGV
:   4675

Data del DOGV
:   22-01-2004

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2004/137


Organisme emissor
:   Jutjat de Primera Instància Número 12 de València

Tipus de document
:   Anunci

Juí verbal número 655/2002. Cèdula de notificació. [2004/M137]
  
Part demandant: María Carmen López Moreno i Cinthya López Moreno.
  
Part demandada: Open Turia, SL en la seua L.R. Emiliana Medinaceli i Euro Crédito EFC, SA.
  
Sobre: altres verbals.
  
En el juí a què es fa referència s'ha dictat la resolució el text literal de la qual és el següent:
  
Sentència
  
Jutge que la dicta: Miguel Àngel Casañ Llopis.
  
Lloc: València.
  
Data: 6 de novembre de 2003.
  
Part demandant: María Carmen López Moreno i Cinthya López Moreno.
  
Procurador: Cardona Gerada, María José.
  
Part demandada: Open Turia, SL en la seua LR Emiliana Medinaceli i Euro Crédito EFC, SA.
  
Procurador: Aznar Gómez, Ignacio Jesús.
  
Objecte del juí: altres verbals.
  
Antecedents de fet
  
1. Per la representació de la part actora es va presentar demanda en base als fets següents: 1) En data 29 de setembre de 2001 va subscriure esta part amb la demandada Open Turia, SL un contracte de servicis consistents en unes classes d'anglés fixant un preu de 441.900 pessetes, pactant-se també que la dita quantitat seria abonada amb una primera entrega de 25.000 pessetes a la firma del contracte i 30 mensualitats ajornades a raó de 13.897 pessetes/mes, concertant-se també un préstec accessori entre les demandants i la també demandada Euro Crédito SEF, SA. 2) A finals de desembre i per canviar les circumstàncies personals de la codemandada senyora López que li impedien l'assistència al curs, va iniciar conversacions amb Open Turia a fi de rescindir el contracte, oferint esta part la indemnització corresponent; i no havent sigut acceptada la dita negociació i havent abonat esta part les quantitats que s'indiquen en el fet cinqué de la demanda, suplique al Jutjat que dicte sentència de conformitat amb la pètita de la demanda.
  
2. Admesa a tràmit la demanda es va convocar a les parts a juí, afirmant-se la part actora en la seua demanda, no compareixent la codemandada Open Turia, SL i oposant-se la mercantil Euro Crédito EFC, SA al·legant en primer terme l'excepció de falta de legitimació passiva causal i també la qüestió de fons pels termes que figuren en l'acta, proposant-se i practicant-se a continuació la prova declarada pertinent, quedant tot això registrat en el suport audiovisual del Jutjat; del resultat d'açò es farà oportuna valoració més endavant.
  
3. En la tramitació d'estes actuacions s'han observat totes les prescripcions i terminis legals, excepte el termini per a dictar sentència a causa del cúmul d'assumptes pendents de resolució.
  
Fonaments de dret
  
1. De les al·legacions fetes per les parts així com del resultat de la prova practicada valorada en el seu conjunt i encara quan l'excepció de falta de legitimació passiva invocada per Euro Crédito EFC, SA pertany en realitat al fons de l'assumpte convé començar per resoldre-la, perquè si s'accepta la dita excepció resultaria superflu continuar l'estudi de la prova respecte de la dita part.
  
I així, justificava la falta de legitimació la dita part codemandada, per entendre que una qüestió va ser l'arrendament dels servicis per part de l'actora respecte d'Open Turia, SL, que consistia en unes classes d'anglés, i una altra, encara que estiguera d'alguna forma relacionada, la sol·licitud d'un crèdit al consum per a finançar l'anterior contracte de manera que ambdues qüestions serien autònomes i independents.
  
També al·legava la dita part que la pretensió de l'actora no partix de cap incompliment del que pacta sinó de la voluntat de resoldre unilateralment el contracte subscrit amb Open Turia, SL.
  
I sobre això certament i si ens situem en el moment en què s'interposa la demanda és certa tal afirmació així com les conseqüències que naturalment havia de tindre eixa pretensió resolutiva i unilateral si no és acceptada per l'altra part contractant però la realitat dels fets indica que en el curs de la tramitació de les actuacions, en concret ha tingut lloc en el mes d'agost de 2002 la coneguda fallida d'English Opening School en este cas Open Turia com a sucursal o establiment dependent de l'anterior, de manera que el servici d'arrendament va quedar sense possibilitat de compliment des del dit mes i any.
  
2. Les anteriors consideracions, que no poden ser obviades, han de posar-se necessàriament en contacte amb la posició de la codemandada Euro Crédit,o SA perquè vista la seua intervenció en el contracte i el mode en què es produïx o perfecciona el contracte amb la firma de l'arrendadora del servici en unitat d'acte del curs i el finançament, vincula necessàriament el destí d'ambdós contractes i si a més considerem, per ser aplicable al cas l'article 15 de la Llei 7/1995 de Crèdit al Consum, així mateix es considera este crèdit com a accessori i vinculat al contracte principal.
  
Si conjuguem tots estos fets hem d'arribar a dos conclusions, la primera que necessàriament la pretensió inicial de l'actora, el resultat de la qual, si no haguera succeït l'anterior ignorem el resultat obtingut, ha variat per circumstàncies sobrevingudes i determinants per a la decisió del procés i la segona, que en tot cas i ja que sense prestació de servici no pertoca contraprestació econòmica estant indissolublement vinculada una i una altra qüestió, s'ha de produir la resolució del contracte però amb la corresponent indemnització atés que l'actora partix d'un desig unilateral sense existir encara l'incompliment.
  
La solució, per tant, que a més de jurídica entenem equitativa i justa, serà resoldre efectivament el contracte si bé assenyalar com a indemnització les quantitats entregades fins al mes de juny per l'actora conforme al pla de pagament afegint a més la mensualitat corresponent al mes de juliol de 2002, per ser l'anterior a l'estat de fallida d'Opening el mes següent. I si escau amb la reserva de les accions corresponents a entaular per Euro Crédito enfront d'Open Turia, SL.
  
I tot això en virtut del que disposen els articles 1.088 i següents, 1.254 i següents del Codi Civil, l'article 15 de la Llei de Crèdit al Consum i per fi l'article 3, en el seu paràgraf segon, del Codi Civil.
  
3. Segons el que disposa l'article 394 de la Llei d'Enjudiciament Civil no apreciant mala fe en la codemandada Euro Crédito, SA ni tampoc en les demandants no serà procedent la condemna en costes a cap de les parts.
  
Vistos els articles citats i la resta de general i pertinent aplicació,
  
Decisió:
  
Estimant parcialment la demanda interposada per María José Cardona Gerada, procuradora judicial en nom de María Carmen López Moreno i Cinthya López Moreno, declare resolt el contracte d'arrendament de servicis a què es referix la demanda de 29 de setembre de 2001, i al mateix temps el contracte accessori de préstec per al finançament del curs també concertat entre les parts i en ambdós casos amb efectes des d'agost de 2002.
  
Amb l'obligació de la part actora de pagar a la codemandada la mensualitat corresponent a juliol de 2002 per un import de 13.897 pessetes, equivalents a huitanta-tres euros amb cinquanta-dos cèntims (83,52 e), més els interessos legals des d'aquella data i sense fer expressa declaració sobre costes.
  
Mode d'impugnació: mitjançant recurs d'apel·lació davant de l'Audiència Provincial de València (article 455 LECn)
  
El recurs es prepararà per mitjà d'un escrit presentat en este Jutjat en el termini de cinc dies hàbils comptats des del següent al de la notificació, limitat a citar la resolució apel·lada, manifestant la voluntat de recórrer, amb expressió dels pronunciaments que impugna (article 457.2 LECn)
  
Esta és la meua sentència, que pronuncie, mane i firme.
  
Atés el desconeixement de l'actual domicili o residència de la part demandada, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte.